Kommunala Arbeiðsgevarafelagið og Heilsurøktarafelagið gjørt semju Kommunala Arbeiðsgevarafelagið og Fíggjarmálaráðið gjørdu tann 5. oktober 2016 semju við Heilsurøktarafelagið um, at sáttmálin verður endurnýggjaður. Semjan ber í sær, at sáttmálin er endurnýggjaður fyri sáttmálaskeiðið frá 1. oktober 2015 til 1. oktober 2017. Talan er sostatt um eina semju, ið hevur ligið á láni á rættiliga drúgva tíð, men umsíðir eydnaðist at røkka á mál. Lønirnar hækka 2,25% 1. oktober 2015 og 1,9% 1. oktober 2016, og er hetta innanfyri sama karm, sum hevur verið galdandi í samráðingunum við hini feløgini. Partarnir hava harumframt gjørt avtalu um fráboðanarform og fráboðanarfreist í sambandi við arbeiðssteðg, eins og ymsar dagføringar eru gjørdar í sáttmálanum.